Edith Noeding

Edith Renate Anita Noeding Koltermann (s. 3. marraskuuta 1954 Lobitos) on perulainen entinen yleisurheilija, joka kilpaili pika-aitajuoksussa, korkeushypyssä, pituushypyssä ja viisiottelussa. Hän voitti kultaa 100 metrin aitajuoksusta Méxicossa 1975 järjestetyissä Pan-Amerikan kisoissa. Noeding voitti Etelä-Amerikan-mestaruuskilpailuista seitsemän mitalia, joista kolme oli kultaisia, kaksi hopeisia ja kaksi pronssisia. Hän osallistui olympialaisiin vuosina 1972 ja 1976, mutta ei voittanut kisoissa yhtäkään mitalia. Noedingin parhaaksi olympiasijoitukseksi jäi viisiottelun 24. sija Münchenin olympialaisissa 1972.

Lähteet 

Perulaiset pika-aitajuoksijat
Perulaiset yleisurheilun moniottelijat
Perulaiset korkeushyppääjät
Perulaiset pituushyppääjät
Vuonna 1954 syntyneet
Elävät henkilöt